KOMISJONI ARUANNE Euroopa Liidu Solidaarsusfond 2012. aasta aruanne /* COM/2013/0856 final */





SISUKORD 1........... Sissejuhatus................................................................................................................... 3 2........... Menetluses olevad 2011. aasta taotlused...................................................................... 4 3........... 2012. aastal saadud uued taotlused.............................................................................. 5 4........... Rahastamine.................................................................................................................. 8 5........... Järelevalve..................................................................................................................... 8 6........... Abi andmise lõpetamised.............................................................................................. 9 7........... Järeldused................................................................................................................... 10 KOMISJONI ARUANNE Euroopa Liidu Solidaarsusfond 2012. aasta aruanne 1. Sissejuhatus Nõukogu 11. novembri 2002. aasta määruse (EÜ) nr 2012/2002 Euroopa Liidu Solidaarsusfondi loomise kohta (edaspidi „määrus”) artiklis 12 on sätestatud, et Euroopa Parlamendile ja nõukogule esitatakse aruanne fondi eelmise aasta tegevuse kohta. Käesolevas aruandes kirjeldatakse fondi tegevust 2012. aastal ja võetakse sarnaselt eelmistele aruannetele vaatluse alla juba menetluses olevate ja uute taotluste käsitlemine ning rakendusaruannete hindamine, et valmistada need ette menetlemise lõpetamiseks. 2012. aasta jooksul sai solidaarsusfond kokku seitse abitaotlust, mis on tavaline ja keskmine taotluste arv aasta kohta. Kaks taotlust esitati aasta esimese poole jooksul ja viis taotlust suve- ja sügiskuude jooksul. 2012. aastal esitatud seitse taotlust käsitlesid järgmisi juhtumeid: kaks looduskatastroofi Itaalias (rasked talveolud suures osas riigi territooriumist ja maavärinad Emilia-Romagna, Lombardia ja Veneto piirkondades), neli juhtumit Hispaanias (metsatulekahjud Valencias, tulekahjud Kanaari saartel ja Malagas ning üleujutused Andaluusias, Murcias ja Valencias) ja üks juhtum Rumeenias (põud ja tulekahjud). Itaalia esitatud taotlust 2012. aasta veebruari raskete ilmastikuolude kohta komisjon vastu ei võtnud. Seevastu Itaalia teise taotluse alusel, mis käsitles 2012. aasta mais Emilia-Romagna, Lombardia ja Veneto piirkondades toimunud maavärinaid, määrati solidaarsusfondi ajaloo kõige suurem toetus. 2012. aasta detsembris, vaid kuus kuud pärast katastroofi, maksti Itaaliale üle 670 miljoni euro. Hispaania taotlused käsitlesid väiksemaid õnnetusi, mille kahjud olid märgatavalt väiksemad kui künnis, mida rakendatakse solidaarsusfondi kasutuselevõtmiseks. Nende juhtumite puhul leiti, et määruse tingimused fondi erandlikuks kasutuselevõtmiseks piirkondliku katastroofi kriteeriumide alusel ei ole täidetud. Rumeenia taotlus oli aasta lõpuks alles menetluses. 2012. aasta jooksul lõpetas komisjon ka kahe 2011. aastast menetluses oleva juhtumi hindamise. Itaalia taotlus, mis käsitles äkktulvasid Liguurias ja Toscanas 2011. aastal, võeti vastu. Küprose taotlus, mis käsitles plahvatust mereväebaasis 2011. aastal, lükati tagasi. Mõlemat juhtumit kirjeldatakse käesolevas aruandes. Kokku eraldas komisjon 2012. aasta jooksul solidaarsusfondist abi 688 254 041 eurot, täpsemaid üksikasju kirjeldatakse 4. peatükis „Rahastamine”. Solidaarsusfondi haldamine 2012. aastal kinnitas eelmiste aastate kogemusi. Laiema ulatusega katastroofid, mis on solidaarsusfondi peamine rakendusala, moodustasid kõigest väikese osa abitaotlustest. Kõige suurem arv taotlusi käsitles väiksemaid õnnetusi, mis jäid alla künnise. Hindamise tulemusel selgus aga, et suurem osa neist juhtumitest ei vasta fondi vahendite erandliku kasutuselevõtmise tingimustele. Komisjoni 2012. aasta ettevalmistustöö solidaarsusfondi määruse läbivaatamiseks hõlmas ühe osana nende üsna keeruliste nõuete asendamist selgete ja lihtsate tingimustega. 2. Menetluses olevad 2011. aasta taotlused Küpros (plahvatus mereväebaasis) 11. juulil 2011 toimus pealinnast Nicosiast 60 km kaugusel Larnaca lähedal Evangelos Florakise mereväebaasis võimas plahvatus. Õnnetus juhtus, kui plahvatas suur kogus laskemoona, mida hoiti mahutites, mis pärinesid kinnipeetud laevalt M/V Monchegorsk, millega 2009. aastal Iraanist Süüriasse relvi transporditi. Konfiskeeritud laskemoon laaditi Küprosel maha ja paigutati mereväebaasi territooriumile lageda taeva alla. Plahvatuse põhjustas arvatavasti isesüttimine väga kõrge õhutemperatuuri tõttu. Mereväebaasi kõrval asub Vasilikose elektrijaam, mis on Küprose kõige olulisem elektrijaam ja toodab umbes 50% riigi elektrist. Elektrijaam sai plahvatuses suuri kahjustusi, mille tõttu tekkis saarel tõsine energiapuudus. 19. septembril 2011 esitasid Küprose võimud solidaarsusfondile abitaotluse. Ainuüksi elektrijaamale põhjustatud kahju oli hinnanguliselt 330–700 miljonit eurot. Koos muu kahjuga oli otseste kahjude kogusumma seega hinnanguliselt 467–837 miljonit eurot. Küprose suhtes kohaldatav künnis solidaarsusfondi vahendite kasutuselevõtmiseks oli 2011. aastal oli 99,845 miljonit eurot (s.t 0,6 % kogurahvatulust 2009. aasta andmete põhjal). Küprose võimude esitatud ajakohastatud teabest selgus, et ülevaadatud kahjusumma oli kokku 357,19 miljonit eurot, mis oli märgatavalt väiksem algsest hinnangust. Jaamale tekitatud otsene kahju hinnati seejärel 220 miljonile eurole. Abikõlbmatute kulude mahaarvamise järel oli otseste kahjude kogusumma 271,05 miljonit. Küprose ametiasutuste andmetel võtsid Küprose energiaameti kindlustusettevõtted endale vastutuse elektrijaama taastamiskulu eest. Komisjon jõudis järeldusele, et kogu kahju, mille hüvitamist Küprose ametiasutused taotlesid, on kas kindlustatud või kindlustatav, ja seega ei ole see kõlblik solidaarsusfondist abi saamiseks. Lisaks ei tohi fond sekkuda, kui kahju põhjustamise eest vastutab kolmas isik (vastutav isik võib olla ka riigiasutus). Neil põhjustel tegi komisjon 20. märtsil 2012 otsuse, et Küprose taotlus ei vasta fondi vahendite kasutuselevõtmise tingimustele, ning teatas sellest Küprose ametiasutustele. Itaalia (Liguuria üleujutus) Äärmuslike ilmastikuolude tõttu, millega kaasnes tugev vihm, toimusid Kirde-Itaalias 25. oktoobril 2011 äkktulvad ja maalihked, kus said tõsiselt kannatada La Spezia provints Liguurias, eriti Cinque Terra piirkond ja Massa Carrara provints Toscanas. Katastroof põhjustas suuri kahjustusi elumajadele, ettevõtetele, põllumajandusele ja elutähtsatele avalikele taristuvõrkudele ning tekitas olulisi häireid transpordiühenduses. 22. detsembril 2011 esitasid Itaalia ametiasutused solidaarsusfondile abitaotluse. Otsene kogukahju oli hinnanguliselt 722,467 miljonit eurot, mis moodustas 20,43% Itaalia suhtes 2011. aastal kohaldatavast tavapärasest künnisest solidaarsusfondi vahendite kasutuselevõtmiseks, mis oli 3,536 miljardit eurot, s.t 3 miljardit eurot 2002. aasta hindades. Sellest tulenevalt vaadati taotlus läbi nn erakorralise piirkondliku katastroofi kriteeriumi alusel. Komisjon jõudis järeldusele, et on täidetud kriteeriumid, mille kohaselt a) enamik katastroofist tabatud piirkonna elanikkonnast kannatab katastroofi tõttu ja b) katastroof on tõsiselt ja püsivalt mõjutanud piirkonna elutingimusi ja majanduslikku stabiilsust. 15. märtsil 2012 tegi komisjon ettepaneku anda 18,062 miljonit eurot rahalist abi. Vastav eelarvemenetluse muutmine lõpetati 12. juunil 2012. Toetus maksti täielikult välja 26. novembril 2012 pärast Itaaliaga rakenduslepingu sõlmimist. 3. 2012. aastal saadud uued taotlused 2012. aasta jooksul esitas kolm liikmesriiki solidaarsusfondile kokku seitse taotlust rahalise abi saamiseks. Komisjon kiitis heaks ühe taotluse Itaalialt (Emilia-Romagna maavärinad). Neli taotlust (kolm Hispaanialt ja üks Itaalialt) lükkas komisjon tagasi, kuna need ei vastanud kriteeriumidele. Hispaania võttis Malaga tulekahjudega seotud taotluse tagasi. Rumeenia 2012. aasta suve põua ja tulekahjudega seotud taotluse hindamise tulemused esitatakse 2013. aasta aruandes. Itaalia (karmid talvetingimused) 2012. aasta veebruaris tabasid Itaalia põhjapoolset keskosa ja lõunaosa eriti karmid talvetingimused: oli ebatavaliselt külm ning rohke lumesadu kahjustas avalikke ja erainfrastruktuure, elumaju, põllumajandust ja ettevõtteid. Komisjon sai taotluse 5. aprillil 2012; esimesed kahjustused registreeriti 1. veebruaril 2012. Itaalia ametiasutuste hinnangul oli otsene kahju üle 2,735 miljardi euro, mis moodustas 75,82 % Itaalia suhtes 2012. aastal solidaarsusfondi vahendite kasutuselevõtmiseks kohaldatud tavapärasest künnisest, mis oli 3,607 miljardit eurot, s.t 3 miljardit eurot 2002. aasta hindades. Sellest tulenevalt vaadati taotlus läbi nn erakorraliste piirkondliku katastroofi kriteeriumide alusel. Kuigi tingimus, mille kohaselt enamik katastroofist tabatud piirkonna elanikkonnast kannatas katastroofi tõttu, oli täidetud, ei andnud taotlus veenvaid tõendeid, et karmid talvetingimused mõjutasid tõsiselt ja püsivalt (kauem kui aasta) elutingimusi ja majanduslikku stabiilsust kogu piirkonnas, mis moodustab Apenniini poolsaare suurima osa. 26. septembril 2012 otsustas komisjon, et Itaalia taotlust ei saa määruse kohaselt pidada erakorraliseks katastroofiks. Itaalia ametiasutusi teavitati nimetatud otsusest. Itaalia (Emilia-Romagna maavärinad) 27. juulil 2012 sai komisjon Itaalialt teise solidaarsusfondile esitatud taotluse, mis käsitles laiema ulatusega katastroofi: 20. ja 29. mail 2012 tabas suurt osa Põhja-Itaaliast kaks tõsist maavärinat, mis tekitasid suuri kahjustusi paljudele, peamiselt Emilia-Romagna piirkonna Modena ja Ferrara provintside linnadele ja küladele. Hoonetele, infrastruktuurile, ettevõtetele, tööstusrajatistele, põllumajandusele ja olulisele kultuuripärandisektorile põhjustati tõsist ja ulatuslikku kahju. Mõne nädala jooksul toimus kaks suurt maavärinat ja sadu järeltõukeid, mis mõjutasid peamiselt kaht Emilia-Romagna provintsi, ent mille mõju ulatus ka naaberprovintsidesse ning Veneto ja Lombardia piirkondadesse. Vastavalt solidaarsusfondi väljakujunenud poliitikale loetakse mitu samalaadset, samas piirkonnas suhteliselt lühikese aja jooksul toimunud sündmust üheks katastroofiks. Otsene kogukahju oli hinnanguliselt 13,274 miljardit eurot. Kuna see summa ületas oluliselt Itaalia suhtes 2012. aastal solidaarsusfondi vahendite kasutuselevõtmiseks kohaldatud ulatuslike katastroofide künnist, mis oli 3,607 miljardit eurot (s.t 3 miljardit eurot 2002. aasta hindades), liigitati õnnetus laiema ulatusega looduskatastroofiks. 19. septembril 2012 tegi komisjon ettepaneku anda rahalist abi 670,192 miljoni euro ulatuses, mis on suurim määratud abisumma alates fondi loomisest. Pärast eelarvemenetluse lõpetamist nõukogus ja Euroopa Parlamendis ning rakenduslepingu sõlmimist komisjoni ja Itaalia vahel maksti abi 19. detsembril 2012 täiel määral välja. Hispaania (kolm juhtumit) 2012. aasta suvel laastasid metsatulekahjud suurt osa Hispaaniast, eriti Valencia ja Kanaari saarte autonoomseid piirkondi. 2012. aasta septembri teisel poolel põhjustas üleujutus Andaluusia, Murcia ja Valencia autonoomsetele piirkondadele lisakahjustusi. Järgnevalt esitas Hispaania solidaarsusfondile kõigi kolme õnnetuse kohta eraldi taotluse. (1) Metsatulekahjud Valencias: 30. augustil 2012 esitatud esialgses taotluses hindasid Hispaania ametiasutused kogukahju 140,380 miljonile eurole. 5. septembril 2012 ja 9. oktoobril 2012 saadi ajakohastatud teavet. Selle alusel otsustas komisjon, et otsese kogukahju suuruseks võib arvestada 155,767 miljonit eurot, mis moodustas 4,3% Hispaaniale kohaldatavast tavapärasest künnisest, mis oli 3,607 miljardit eurot (s.t 3 miljardit eurot 2002. aasta hindades). Sellest tulenevalt vaadati taotlus läbi nn erakorraliste piirkondliku katastroofi kriteeriumide alusel. Leiti aga, et tingimust, mille kohaselt enamik katastroofist tabatud piirkonna elanikkonnast oleks katastroofi tõttu kannatanud, ei täidetud. Taotluses viidati peamiselt põllumajandusele, turismile ja looduskeskkonnale põhjustatud kahjudele. Peale selle ei esitatud komisjoni arvates veenvaid tõendeid, et katastroof oleks kahjustanud tõsiselt ja püsivalt inimeste elutingimusi ja piirkonna majanduslikku stabiilsust. Seetõttu tegi komisjon 30 aprillil 2013 otsuse, et taotlus ei vasta fondi vahendite erakorralise kasutuselevõtmise tingimustele erakorraliste piirkondliku katastroofi kriteeriumide kohaselt, ning teatas sellest Hispaania ametiasutustele. (2) Kanaari saarte tulekahjud Esialgne taotlus, mille komisjon sai 23. septembril 2012 pärast esimeste kahjustuste registreerimist 4. augustil 2012, käsitles tulekahjusid La Gomera saarel. Kuna teiste Kanaari saarte autonoomsele piirkonnale kuuluvate saarte territooriumil toimus veelgi tulekahjusid, otsustasid Hispaania ametiasutused lisada Tenerife ja La Palma metsatulekahjude põhjustatud kahju. Uuendatud teave kolme saare kahjustuste kohta esitati komisjonile 9. oktoobril ja 17. oktoobril 2012 ja kahjusumma oli 72,235 miljonit eurot, millest suurem osa (60,7 miljonit) oli seotud La Gomera saarega. Otsene kogukahju moodustas ainult 2% Hispaania suhtes kohaldatavast tavapärasest künnisest, mis oli 3,607 miljardit eurot (s.t 3 miljardit eurot 2002. aasta hindades), ja sellest tulenevalt vaadati taotlus läbi nn erakorraliste piirkondliku katastroofi kriteeriumide alusel. Hindamisest nähtus, et taotluses ei esitatud üksikasjalikke tõendeid ega eristatud tulekahjude otsest mõju elanikkonnale (varaline kahju, põhiteenuste katkestused jne) eeldatavatest majanduslikest tagajärgedest, mis mõjutavad suuremat osa elanikkonnast. Seega ei täidetud tingimust, mille kohaselt õnnetus oleks tõsiselt ja püsivalt mõjutanud piirkonna majanduslikku stabiilsust. Sel põhjusel tegi komisjon 30 aprillil 2012 otsuse, et taotlus ei vasta fondi vahendite erakorralise kasutuselevõtmise tingimustele erakorralise piirkondliku katastroofi kriteeriumite kohaselt, ning teatas sellest Hispaania ametiasutustele. (3) Andaluusia, Murcia ja Valencia üleujutus: Komisjon sai Hispaanialt taotluse 7. detsembril 2012 pärast esimeste kahjustuste registreerimist 28. septembril 2012. Otsene kogukahju oli hinnanguliselt 408,990 miljonit eurot, mis moodustas 11,3% Hispaaniale kohaldatavast tavapärasest künnisest, mis oli 3,607 miljardit eurot (s.t 3 miljardit eurot 2002. aasta hindades), ja sellest tulenevalt vaadati taotlus läbi nn erakorraliste piirkondliku katastroofi kriteeriumide alusel. Hindamine näitas, et üleujutus ei mõjutanud ainult ühte kindlat piirkonda, vaid mitut ühendamata üleujutatud ala kõikjal Valencia, Murcia ja Andaluusia autonoomsetes piirkondades. Lisaks leidis komisjon, et ei esitatud veenvaid tõendeid, et üleujutus oleks kahjustanud tõsiselt ja püsivalt piirkondade majanduslikku stabiilsust. Seetõttu tegi komisjon 30 aprillil 2013 otsuse, et taotlus ei vasta fondi vahendite erakorralise kasutuselevõtmise tingimustele erakorraliste piirkondliku katastroofi kriteeriumide kohaselt, ning teatas sellest Hispaania ametiasutustele. Hispaania (Malaga tulekahjud) Hispaania neljas taotlus käsitles tulekahjusid Malaga provintsis (osa Andaluusia autonoomsest piirkonnast) 2012. aasta augusti lõpus. Tulekahjud kahjustasid looduskeskkonda ja põhjustasid piiratud kahju eraomandile. 6. novembril 2012 taotlesid Hispaania ametiasutused solidaarsusfondi abi ja hindasid tulekahjude põhjustatud otsese kogukahju 22,425 miljonile eurole. Komisjon suhtles Hispaania ametiasutustega ja selgitas, et sellises ulatuses õnnetus (vähem kui 1% künnisest, mis oli 3,607 miljardit eurot) ei vasta solidaarsusfondi abi tingimustele, ja 2012. aasta detsembris otsustasid Hispaania ametiasutused oma taotluse tagasi võtta. 4. Rahastamine 2012. aastal kiitis eelarvepädev institutsioon solidaarsusfondi toetuse määramise heaks kahel juhul, mille kohta saadi taotlused 2011. ja 2012. aastal. Itaalia 2012. aasta taotluse esialgne paranduseelarve projekt nr 2 (üleujutused Liguurias ja Venetos 2011. aastal) saadi valmis 12. juunil 2012[1]. Toetus maksti 26. novembril 2012 pärast toetuse andmise otsuse vastuvõtmist ja rakenduslepingu sõlmimist. 2012. aasta esialgse paranduseelarve projekti nr 5 sisuks oli Itaalia taotlus seoses Emilia-Romagna, Lombardia ja Veneto piirkondi tabanud maavärinatega. 21. novembril 2012 kiitis eelarvepädev institutsioon projekti heaks. Itaaliale maksti toetus 19. detsembril 2012 pärast abi andmise otsuse vastuvõtmist ja rakenduslepingu allkirjastamist[2]. 2012. aastal heaks kiidetud solidaarsusfondi toetused Abisaaja riik || Katastroof || Kategooria || Summa (eurodes) Itaalia || Liguuria ja Toscana üleujutus || piirkondlik || 18 061 682 Itaalia || Maavärinad Emilia-Romagna, Lombardia ja Veneto piirkonnas || laiema ulatusega katastroof || 670 192 359 KOKKU || 688 254 041 5. Järelevalve 2012. aastal tegi komisjon kontrollkülastusi viide solidaarsusfondist toetust saavasse riiki, et tutvuda vastutavate riigiasutuste poolt vastavate solidaarsusfondi toetuste rakendamiseks kehtestatud süsteemidega ja arutada rakendusasutuste poolt esitatud konkreetseid küsimusi: – visiit Varssavisse (Poola) 20. jaanuaril 2012 seoses 105,5 miljoni euro suuruse toetuse andmisega pärast 2010. aastal toimunud üleujutust; – visiit Prahasse (Tšehhi vabariik) 17. veebruaril 2012 seoses mõlema 2010. aastal toimunud üleujutusega (üleujutus kevadel/5,1 miljoni suurune toetus ja üleujutus sügisel/10,9 miljoni suurune toetus); – visiit Bratislavasse (Slovakkia) 20. märtsil 2012 seoses 20,4 miljoni euro suuruse toetuse andmisega pärast 2010. aasta kevadel toimunud üleujutust; – visiit Ljubljanasse (Sloveenia) 24. aprillil 2012 seoses 7,5 miljoni euro suuruse toetuse andmisega pärast 2010. aasta sügisel toimunud üleujutust; – visiit Zagrebisse (Horvaatia) 25. aprillil 2012 seoses mõlema 2010. aastal toimunud üleujutusega (üleujutus kevadel/3,8 miljoni suurune toetus ja üleujutus sügisel/1,2 miljoni suurune toetus); – visiit Veneetsiasse (Itaalia) 9. novembril 2012 seoses 16,9 miljoni euro suuruse toetuse andmisega pärast 2010. aasta sügisel toimunud üleujutust. Komisjoni visiitidesse suhtuti üldjuhul väga pooldavalt ja need andsid piisavat kinnitust selle kohta, et asjaomased asutused rakendavad ja kontrollivad toetusi läbipaistvalt ja nõuetekohaselt ning kooskõlas solidaarsusfondi määruses, toetuse andmise otsuses ja rakenduslepingus sätestatud eeskirjadega. Pärast lõpparuannete kättesaamist teeb komisjon lisaanalüüse ja rakendab vajadusel vastavaid meetmeid. 6. Abi andmise lõpetamised Solidaarsusfondi määruse artikli 8 lõikes 2 on sätestatud, et hiljemalt kuus kuud pärast ühe aasta möödumist toetuse väljamaksmise kuupäevast esitab abisaajariik toetuse kasutamise aruande (edaspidi „rakendamisaruanne”) koos selgitustega kulutuste õigustatuse kohta (edaspidi „õigustatuse avaldus”). Menetluse lõppedes lõpetab komisjon fondist abi andmise. 2012. aasta jooksul lõpetati solidaarsusfondist abi andmine seoses nelja juhtumiga. (1) 2007. aasta tormi Dean juhtumi puhul anti Prantsusmaa ülemeredepartemangudele Martinique ja Guadeloupe (Prantsusmaa) rahalist abi 12,78 miljonit eurot. Prantsusmaa esitas rakendamisaruande 28. juunil 2010. Komisjoni audititegevuseks oli vaja täiendavat teavet Prantsusmaa ametiasutustelt. Pärast seda kui Prantsusmaa oli esitanud täiendavat teavet, viis komisjon 2012. aastal oma analüüsi ja hindamise lõpuni ning juhtum lõpetati 2012. aasta veebruaris. (2) Seoses abi andmise lõpetamisega 2007. aastal Sloveenias toimunud üleujutuse juhtumi puhul määrati rahaline abi 8,25 miljonit eurot ja Sloveenia esitas rakendamisaruande 7. oktoobril 2010. Sloveenialt oli vaja küsida lisateavet ning pärast analüüsi ja hindamist jõudis komisjon järeldusele, et Sloveenia esitatud teave oli rahuldav. Juhtum lõpetati 2012. aasta juulis. (3) Seoses Rumeenias 2005. aasta kevadel toimunud üleujutuse juhtumi lõpetamisega anti rahalist abi 18,80 miljoni euro ulatuses. 4. märtsil 2008. aastal sai komisjon rakendamisaruande seoses mõlema 2005. aastal (kevadel ja suvel) toimunud üleujutusega. Komisjoni lõpetamismenetlus katkestati Euroopa Pettustevastase Ameti (OLAF) menetluse tõttu, mille käigus OLAF kooskõlastas Rumeenia ametiasutuste uurimist. Komisjoni analüüsidest, mis tehti koostöös OLAFi ja Rumeenia ametiasutustega, nähtus, et 2005. aasta kevadel toimunud üleujutuste juhtumiga seoses ei olnud lahendamata küsimusi. Solidaarsusfondi sekkumine seoses kevadel toimunud üleujutusega lõpetati 2012. aasta oktoobris. 2005. aasta suvel toimunud üleujutuse juhtum on alles menetluses. (4) 2003. aastal tankeri Prestige tekitatud õlireostuse juhtumi (Hispaania) puhul maksti rahalist abi 8,63 miljoni euro ulatuses ja komisjon sai rakendamisaruande 31. augustil 2005. 2005. aasta detsembris sai komisjon täiendavat teavet. Komisjoni analüüsist ja hindamisest nähtus aga, et Hispaanialt oli vaja küsida täiendavat teavet. 2012. aasta novembris menetlus ja juhtum lõpetati. Ühegi juhtumi puhul ei olnud vaja vahendeid tagasi maksta. 2012. aastal sai komisjon rakendamisaruandeid, mida ei esitatud õigeaegselt. Kaks neist olid seotud 2009. aastal antud abiga Küprosele (2008. aasta põud) ja Rumeeniale (2008. aasta üleujutus) ja kaks 2011. aastal antud abiga Portugalile (Madeira üleujutus 2010. aastal) ja Prantsusmaale (torm Xynthia 2010. aastal). Käesoleva aastaaruandega hõlmatud perioodi lõpul oli kõnealuste rakendamisaruannete hindamine veel käimas. 7. Järeldused 2012. aastal esitati solidaarsusfondile seitse uut abitaotlust, mis on keskmine taotluste arv aasta kohta. Ainult üks neist[3] käsitles laiema ulatusega katastroofi, mis on solidaarsusfondi põhirakendusala. See juhtum, Emilia-Romagna maavärin, oli solidaarsusfondi ajaloo kõige suurem katastroof, mille kahju ületas märgatavalt isegi varasemat L'Aquilas toimunud maavärinat. Solidaarsusfond tõestas, et on võimeline selliste juhtumitega toime tulema ja tegi rekordajaga kättesaadavaks rekordilise abisumma. Selliseid tulemusi saavutatakse ainult hea koostöö abil taotlejariigiga ja nii oli ka käesoleval juhul. Erakorraliste piirkondliku katastroofi kriteeriumide alusel esitatud taotlusi oli aga keeruline hinnata ja neid ei kiidetud heaks. 2012. aastal esitati viis sellist taotlust, millest ühtegi ei võetud vastu. Eriti harva vastavad määruses sätestatud tingimustele juhtumid, mille puhul on tegu väga väikese kahjuga, mis moodustab vaid mõne protsendi riiklikust künnisest. 2011. aasta teatises solidaarsusfondi tuleviku kohta[4] leitakse, et lihtsamad ja selgemad kriteeriumid aitaksid tulevastel taotlejariikidel taotluse vastuvõtmise tõenäosust paremini hinnata ning vältida asjatut tööd ja taotluse tagasilükkamist. Mereväebaasi plahvatuse juhtum Küprosel on veel üks näide sellest, et inimtegevusest tingitud katastroof vastab vastutusega seotud küsimuste, põhimõtte, et saastaja maksab, ja kindlustuskõlbliku kahju väljaarvamise tõttu väga harva solidaarsusfondi määruse abikõlblikkuse kriteeriumitele. 2011. aasta teatises pakuti välja, et fondi tegevusulatus tuleks selgemalt määratleda ja seda tuleks piirata looduskatastroofide ning nende võimalikele kuhjuvate tagajärgedega. 2012. aasta solidaarsusfondi haldamise kogemused kinnitavad komisjoni seisukohta, et fondi toimimisse saaks teha olulisi parandusi (eriti reageerimisvalmiduse parandamiseks), kui muudetaks teatavaid praegu kehtiva määruse põhisätteid, säilitades samal ajal selle põhimõtted ja olemuse ning hõlmamata rahastamisküsimusi või lubatud kulutuste mahtu. Paranduste hulgas oleks näiteks võimalus teha ettemakseid, lihtne ja selge piirkondlike katastroofide määratlus, erisäte põua kohta, haldusmenetluste lihtsustamine ja selliste meetmete kehtestamine, mis toetaks ELi katastroofiohu ennetamise sätete rakendamist. 2013. aasta suvel esitas komisjon õigusakti ettepaneku[5], mis võimaldaks kiiremat reageerimist ja abi katastroofist tabatud piirkondadele. [1] 2012. aasta paranduseelarve (PE) nr 2 sisuks on Euroopa Liidu Solidaarsusfondi kasutuselevõtmine 18 061 682 euro ulatuses kulukohustuste ja maksete assigneeringutena seoses üleujutustega Itaalias (Liguurias ja Toscanas) 2011. aasta oktoobris. Komisjoni poolt vastu võetud 16. märtsil 2012 (COM(2012)125), nõukogu poolt muudetud 15. mail 2012 ja Euroopa Parlamendi poolt heaks kiidetud 12. juunil 2012. ELT L 214, 10.8.2012. [2] Euroopa Liidu Solidaarsusfondi kasutuselevõtmine 670 192 359 euro ulatuses kulukohustuste ja maksete assigneeringutena seoses Itaalia Emilia-Romagna piirkonda 2012. aasta maikuus tabanud maavärinatega. COM (2012) 538. Euroopa Parlamendi poolt heaks kiidetud 21. novembril 2012. ELT L 15, 18.1.2013. [3] Ei arvestata menetluses olevaid juhtumeid seoses põuaga Rumeenias [4] KOM(2011) 613, 6. oktoober 2011. [5] COM(2013) 522. I lisa: 2012. aastal laiema ulatusega katastroofide puhul kohaldatavad künnised (põhinevad 2010. aasta kogurahvatulu näitajatel) Nõukogu määruse (EÜ) nr 2012/2002 (Euroopa Liidu Solidaarsusfondi loomise kohta) kohaselt võetakse fond kasutusele, kui kahju ületab konkreetse riigi puhul seatud künnise, mis on kas 0,6 % kogurahvatulust või 3 miljardit eurot 2002. aasta hindades. Kohaldatakse neist kahest väiksemat. || || || (Miljonites eurodes) Riik || Kogurahvatulu 2010*1 || 0,6 % kogurahvatulust* || Laiema ulatusega katastroofi künnis 2012. aastal* AT || AUSTRIA || 284 682 || 1 708,093 || 1 708,093 BE || BELGIA || 360 621 || 2 163,726 || 2 163.726 BG || BULGAARIA || 35 109 || 210,653 || 210,653 CY || KÜPROS || 16 858 || 101,146 || 101,146 CZ || TŠEHHI VABARIIK || 139 260 || 835,558 || 835,558 DE || SAKSAMAA || 2 522 750 || 15 136,500 || 3 606,623** DK || TAANI || 241 108 || 1 446,650 || 1 446,650 EE || EESTI || 13 592 || 81,552 || 81,552 EL || KREEKA || 221 120 || 1 326,721 || 1 326,721 ES || HISPAANIA || 1 035 947 || 6 215,682 || 3 606,623** FI || SOOME || 183 389 || 1 100,334 || 1 100,334 FR || PRANTSUSMAA || 1 968 119 || 11 808,712 || 3 606.623** HR || HORVAATIA || 44 146 || 264,873 || 264,873 HU || UNGARI || 92 370 || 554,221 || 554,221 IE || IIRIMAA || 129 301 || 775,805 || 775,805 IS || ISLAND || 7 532 || 45,192 || 45,192 IT || ITAALIA || 1 548 782 || 9 292,693 || 3 606.623** LT || LEEDU || 27 184 || 163,102 || 163,102 LU || LUKSEMBURG || 28 634 || 171,802 || 171,802 LV || LÄTI || 18 350 || 110,101 || 110,101 MT || MALTA || 5 667 || 34,001 || 34,001 || MONTENEGRO2 || || || 18 NL || MADALMAAD || 583 424 || 3 500,544 || 3 500,544 PL || POOLA || 342 533 || 2 055,199 || 2 055,199 PT || PORTUGAL || 166 959 || 1 001,753 || 1 001,753 RO || RUMEENIA || 122,581 || 735,487 || 735,487 SE || ROOTSI || 352 838 || 2 117,026 || 2 117,026 SI || SLOVEENIA || 34 894 || 209,362 || 209,362 SK || SLOVAKKIA || 64 988 || 389,929 || 389,929 TR || TÜRGI || 415 471 || 2 492,826 || 2 492,826 UK || ÜHENDKUNINGRIIK || 1 713 796 || 10 282,778 || 3 606,623** *Ümardatud näitajad, ** Ligikaudu 3 miljardit eurot 2002. aasta hindades. [1] Allikas: Eurostat 2Montenegro 2010. aasta kogurahvatulu näitajad ei ole kättesaadavad. Künnis on arvutatud 2009. aasta SKP näitajate alusel. II lisa: Euroopa Liidu Solidaarsusfondile esitatud 2011. aasta menetluses olevad taotlused ja 2012. aastal saadud uued taotlused Aasta || 2011 || 2012 Taotlejariik || Küpros || Itaalia || Itaalia || Hispaania || Itaalia || Hispaania || Hispaania || Hispaania || Rumeenia Katastroofi nimi ja liik || Plahvatus mereväebaasis || Liguuria ja Toscana üleujutus || Rasked ilmastikuolud || Metsatulekahjud Malagas || Maavärinad || Metsatulekahjud Valencias || Tulekahjud Kanaari saartel || Üleujutused Andaluusias, Murcias ja Valencias || Põud ja tulekahjud Katastroofi tekitatud esimese kahju kuupäev || 11/07/2011 || 25/10/2011 || 1/02/2012 || 30/08/2012 || 20/05/2012 || 28/06/2012 || 4/08/2012 || 28/09/2012 || 25/08/2012 Taotluse kuupäev || 19/09/2011 || 22/12/2011 || 5/04/2012 || 6/11/2012 || 27/07/2012 || 30/08/2012 || 23/09/2012 || 7/12/2012 || 2/11/2012 Kogu teabe kättesaamise kuupäev || 24/11/2011 20/01/2012 || - || - || - || - || 5/09/2012 9/10/2012 || 9/10/2012 17/10/2012 || - || Otsus võetakse vastu 2013. aastal Laiema ulatusega katastroofi künnis (miljonites eurodes) || 99,85 || 3 535,90 || 3 606,62 || 3 606,62 || 3 606,62 || 3 606,62 || 3 606,62 || 3 606,62 Otsene kogukahju (miljonites eurodes)1 || - || 722,47 || 2 734,54 || 22,43 || 13 273,74 || 155,70 || 72,24 || 408,99 Kategooria || (laiema ulatusega)/ mittelooduslik || piirkondlik || piirkondlik || piirkondlik || laiema ulatusega || piirkondlik || piirkondlik || piirkondlik Kahju/künnis || - || 20,43 % || 75,82 % || 0,62 % || 368,04 % || 4,32 % || 2,00 % || 11,34 % Abikõlblike erakorraliste meetmete kulud (miljonites eurodes) || - || 511,43 || 427,11 || 7,81 || 714,67 || 113,38 || 59,20 || 178,27 Abikõlblikud kulud / kogukahju || - || 70,79 % || 16 % || 34,82 % || 5,38 % || 72,82 % || 81,96 % || 43,59 % Abi/abikõlblikud kulud || - || 3,53 % || - || - || 93,78 % || - || - || - Abi määr (% kogukahjust) || - || 2,5 % || - || - || 5,05 % || - || - || - Toetuse andmise otsuse kuupäev || tagasi lükatud || 21/09/2012 || tagasi lükatud || tühistatud || 3/12/2012 || tagasi lükatud || tagasi lükatud || tagasi lükatud Rakenduslepingu (vastuvõtmise) kuupäev || - || 3/10/2012 || - || - || 6/12/2012 || - || - || - Antud abi (eurodes) || - || 18 061 682 || - || - || 670 192 359 || - || - || - 1 Komisjoni poolt heaks kiidetud otsese kahju kogumaksumus. III lisa: Euroopa Liidu Solidaarsusfondile alates 2002. aastast esitatud taotlused Aasta || Riik || Katastroofi liik || Kahju (miljonites eurodes) || Kategooria || Antud abi (miljonites eurodes) 2 0 0 2 || 1 || AT || Üleujutus || 2 900 || laiema ulatusega || 134 2 || CZ || Üleujutus || 2 300 || laiema ulatusega || 129 3 || FR || Üleujutus (Le Gard) || 835 || piirkondlik || 21 4 || DE || Üleujutus || 9 100 || laiema ulatusega || 444 2002. aastal esitatud taotluste alusel antud abi kokku || || || 728 2 0 0 3 || 1 || ES || Õlireostus (Prestige) || 436 || piirkondlik || 8,626 2 || IT || Maavärin (Molise/Apuulia) || 1 558 || piirkondlik || 30,826 3 || IT || Vulkaanipurse (Etna) || 894 || piirkondlik || 16,798 4 || IT || Üleujutus (Põhja-Itaalia) || (1 900) || (laiema ulatusega) || tagasi lükatud 5 || GR || Karmid talvetingimused || (ebaselge) || (laiema ulatusega?) || tagasi lükatud 6 || PT || Metsatulekahjud || 1 228 || laiema ulatusega || 48,539 7 || FR || Metsatulekahjud (Lõuna-Prantsusmaa) || 531 || (piirkondlik) || tagasi lükatud 8 || ES || Metsatulekahjud (Portugaliga piirnev ala) || 53 || naaberriik || 1,331 9 || MT || Üleujutus || 30 || laiema ulatusega || 0,961 10 || IT || Üleujutus (Friuli-Venezia Giulia) || (525) || (piirkondlik) || tagasi lükatud 2003. aastal esitatud taotluste alusel antud abi kokku || || || 107,081 2 0 0 4 || 1 || FR || Üleujutus (Rhone´i jõe delta) || 785 || piirkondlik || 19,625 2 || ES || Üleujutus (Malaga) || (73) || (piirkondlik) || tagasi lükatud 3-9 || ES || Metsatulekahjud (7 taotlust) || (480) || (piirkondlik) || kõik 7 tagasi lükatud 10 || SK || Üleujutus || (29) || (piirkondlik) || tagasi lükatud 11 || SI || Maavärin || (13) || (piirkondlik) || tühistatud 2004. aastal esitatud taotluste alusel antud abi kokku || || || 19,625 2 0 0 5 2 0 0 5 || 1 || SK || Torm (Tatra mäed) || 203 || laiema ulatusega || 5,668 2 || IT || Üleujutus (Sardiinia) || (223, ülehinnatud) || (piirkondlik) || tagasi lükatud 3 || EE || Torm || 48 || laiema ulatusega || 1,29 4 || LV || Torm || 193 || laiema ulatusega || 9,487 5 || SE || Torm Gudrun || 2 297 || laiema ulatusega || 81,725 6 || LT || Torm || 15 || naaberriik || 0,379 7 || GR || Evrose jõe üleujutus || (112) || (piirkondlik) || tagasi lükatud 8 || RO || Kevadine üleujutus || 489 || laiema ulatusega || 18,798 9 || BG || Kevadine üleujutus || 222 || laiema ulatusega || 9,722 10 || BG || Suvine üleujutus || 237 || laiema ulatusega || 10,632 11 || RO || Suvine üleujutus || 1 050 || laiema ulatusega || 52,4 12 || AT || Üleujutus (Tirool/Vorarlberg) || 592 || piirkondlik || 14,799 2005. aastal esitatud taotluste alusel antud abi kokku || || || 204,905 2 0 0 6 || 1 || UK || Kütusehoidla plahvatus Buncefieldis || (700) || (piirkondlik) || tühistatud 2 || GR || Evrose jõe üleujutus || 372 || piirkondlik || 9,306 3 || HU || Üleujutus || 519 || laiema ulatusega || 15,064 4 || ES || Metsatulekahjud Galicias || (91) || (piirkondlik) || tagasi lükatud 2006. aastal esitatud taotluste alusel antud abi kokku || || || 24,370 2 0 0 7 || 1 || DE || Torm Kyrill || 4750 || laiema ulatusega || 166,9 2 || FR || Réunion Tsüklon Gamede || 211 || piirkondlik || 5,29 3 || ES || El Hierro saare üleujutus || (18) || (piirkondlik) || tagasi lükatud 4 || ES || Üleujutus La Manchas || (66) || (piirkondlik) || tagasi lükatud 5 || UK || Üleujutus || 4 612 || laiema ulatusega || 162,387 6 || CY || Metsatulekahjud || (38) || (piirkondlik) || tagasi lükatud 7 || ES || Metsatulekahjud Kanaari saartel || (144) || (piirkondlik) || tagasi lükatud 8-16 || IT || 9 taotlust seoses 9 piirkonnas aset leidnud metsatulekahjudega || - || (piirkondlik) || Ei vasta nõuetele, tähtaeg ületatud 17 || FR || Torm Dean Martinique`il || 509 || piirkondlik || 12,78 18 || GR || Metsatulekahjud || 2 118 || laiema ulatusega || 89,769 19 || SI || Üleujutus || 233 || laiema ulatusega || 8,254 2007. aastal esitatud taotluste alusel antud abi kokku || || || 445,380 2 0 0 8 || 1 || CY || Põud || 165,4 || laiema ulatusega || 7,605 2 || RO || Üleujutused || 471,4 || piirkondlik || 11,785 2008. aastal esitatud taotluste alusel antud abi kokku || || || 19,390 Aasta || Riik || Katastroofi liik || Kahju (miljonites eurodes) || Kategooria || Antud abi (miljonites eurodes) 2 0 0 9 || 1 || FR || Torm Klaus || 3 805,5 || laiema ulatusega || 109,377 2 || IT || Abruzzo maavärin || 10 212,0 || laiema ulatusega || 493,771 3 || GR || Metsatulekahjud || (152,8) || (piirkondlik) || tagasi lükatud 4 || CY || Tormid || (2,6) || (piirkondlik) || tagasi lükatud 5 || GR || Evia saare üleujutused || (83,2) || (piirkondlik) || tagasi lükatud 6 || IT || Messina mudavool || (598,9) || (piirkondlik) || tagasi lükatud 2009. aastal esitatud taotluste alusel antud abi kokku || || || 603.148 2 0 1 0 || 1 || IE || Üleujutus 2009 || 520,9 || piirkondlik || 13,022 2 || IT || Toscana üleujutus || (211,7) || (piirkondlik) || tagasi lükatud 3 || ES || Andaluusia üleujutus || (709,7) || (piirkondlik) || tagasi lükatud 4 || PT || Madeira mudavoolud ja maalihked || 1 080 || laiema ulatusega || 31,256 5 || FR || Torm Xynthia || 1 425 || piirkondlik || 35,636 6 || SK || Üleujutus || 649,9 || laiema ulatusega || 20,431 7 || PL || Üleujutus || 2 993,7 || laiema ulatusega || 105,567 8 || CZ || Kevadine üleujutus || 204,5 || naaberriik || 5,111 9 || HU || Üleujutus || 719,3 || laiema ulatusega || 22,486 10 || HR || Kevadine üleujutus || 153,04 || naaberriik || 3,826 11 || FR || Vari üleujutus || (703-778) || (piirkondlik) || tagasi lükatud 12 || RO || Üleujutus || 875,75 || laiema ulatusega || 24,968 13 || CZ || Sügisene üleujutus || 436,5 || piirkondlik || 10,912 14 || DE || Saksimaa üleujutus || (937,7) || (piirkondlik) || tagasi lükatud 15 || HR || Sügisene üleujutus || 47 || naaberriik || 1,175 16 || SI || Sügisene üleujutus || 251,3 || laiema ulatusega || 7,460 17 || HU || Punase muda üleujutus || (174,32) || (piirkondlik) || tagasi lükatud 2010. aastal esitatud taotluste alusel antud abi kokku || || || 281,849 2 0 1 1 || 1 || IT || 2010. aasta Veneto üleujutus || 676,36 || piirkondlik || 16,909 2 || ES || 2011. aasta Lorca maavärin || 842,84 || piirkondlik || 21,071 3 || CY || 2011. aasta plahvatus mereväebaasis || (357) || (laiema ulatusega / muu kui looduskatastroof) || tagasi lükatud 4 || IT || 2011. aasta Liguuria ja Toscana üleujutus || 722,5 || piirkondlik || 18,062 2011. aastal esitatud taotluste alusel antud abi kokku || || || 56,042 Aasta || Riik || Katastroofi liik || Kahju (miljonites eurodes) || Kategooria || Antud abi (miljonites eurodes) || 2 0 1 2 || 1 || IT || 2012. aasta rasked ilmastikuolud || (2 735) || (piirkondlik) || tagasi lükatud || 2 || IT || 2012. aasta maavärinad || 13 274 || laiema ulatusega || 670,192 || 3 || ES || 2012. aasta metsatulekahjud Valencias || (155,7) || (piirkondlik) || tagasi lükatud || 4 || ES || 2012. aasta tulekahjud Kanaari saartel || (72,2) || (piirkondlik) || tagasi lükatud || 5 || RO || 2012. aasta põud ja tulekahjud || Otsus võetakse vastu 2013. aastal || 6 || ES || 2012. aasta Malaga metsatulekahjud || (22,43) || (piirkondlik) || tühistatud || 7 || ES || 2012. aasta üleujutus Andaluusias, Murcias ja Valencias || (409) || (piirkondlik) || tagasi lükatud || 2012. aastal esitatud taotluste alusel antud abi kokku || || || 670,192 || Alates 2002. aastast antud abi kokku 3 159,991 194 miljonit eurot ||